ძიძო
ძიძო (ლათ. Melilotus) — ორ-, იშვიათად ერთწლოვანი მცენარის გვარი პარკოსანთა ოჯახისა. აქვს სწორმდგომი, დატოტვილი, 3 მ-მდე სიმაღლის ღერო, სამყურა ფოთოლი, ყვავილედი — მტევანი, ნაყოფი — პარკი, რომელშიც 2-3 თესლია. ფესვი მთავარღეძიანია, ნიადაგში 2 მ-მდე სიღრმეს აღწევს. კულტურაში გავრცელებულია თეთრი ძიძო (ლათ. Melilotus albus) და ყვითელი ანუ სამკურნალო ძიძო (ლათ. Melilotus officinalis).